text: বাংলাদেশ অ্যাক্রেডিটেশন কাউন্সিল (বিএসি) একটি স্বায়ত্তশাসিত সরকারি সংস্থা যা উচ্চ শিক্ষা প্রতিষ্ঠান এবং একাডেমিক প্রোগ্রাম প্রদানকারী সত্তাদের স্বীকৃতি প্রদান এবং মান নিশ্চিতকরণের দায়িত্ব পালন করে।
  
  ইতিহাস
  
  কাউন্সিলটি 'বাংলাদেশ অ্যাক্রেডিটেশন কাউন্সিল আইন, ২০১৭'-এর অধীনে প্রতিষ্ঠা করা হয়। ২০১৭ সালের মার্চে বাংলাদেশ জাতীয় সংসদে 'বাংলাদেশ অ্যাক্রেডিটেশন কাউন্সিল আইন, ২০১৭' গৃহীত হয়। মেসবাহউদ্দিন আহমেদ ২০১৮ সালের আগস্টে কাউন্সিলের প্রথম চেয়ারম্যান নিযুক্ত হন। ২০১৯ সালের মে মাসে শিক্ষামন্ত্রী দীপু মনি  মহাখালীতে অবস্থিত কাউন্সিলের সদর দপ্তর উদ্বোধন করেন। ২০১৯ সালের জুন নাগাদ কাউন্সিলের চারজন পূর্ণকালীন সদস্যের নিয়োগ সম্পন্ন হয়। কাউন্সিলের প্রথম সভা ২২ ডিসেম্বর ২০১৯ তারিখে মহাখালী অফিসে অনুষ্ঠিত হয়।
  
  উদ্দেশ্য
  
  • শিক্ষাকার্যক্রম এবং প্রাতিষ্ঠানিক পর্যায়ে কোয়ালিটি অ্যাসিওরেন্স মেকানিজম এবং ন্যাশনাল কোয়ালিফিকেশনস ফ্রেমওয়ার্ক বাস্তবায়নে সহযোগিতা।
  
  • শিক্ষাকার্যক্রম ও প্রাতিষ্ঠানিক পর্যায়ে স্ব-মূল্যায়ন এবং আভ্যন্তরীণ গুণগত মান নিশ্চিতকরণ সংস্কৃতি তৈরির জন্য প্রয়োজনীয় মানদন্ড, পরামর্শমূলক নির্দেশাবলী এবং সমসাময়িক সর্বোত্তম কার্যপ্রণালীর নিয়মাবলী সরবরাহ।
  
  • অ্যাক্রেডিটেশনের জন্য প্রস্তুতি সংক্রান্ত পরামর্শ প্রদান।
  
  • কোয়ালিটি অ্যাসিওরেন্স মানদন্ডসমূহকে প্রাতিষ্ঠানিভূত করতে সহায়তা করা।
  
  • উচ্চশিক্ষা প্রতিষ্ঠান ও শিক্ষা কার্যক্রমের গুণগতমান মূল্যায়ন, মানোন্নয়ন এবং অ্যাক্রেডিটেশনের জন্য মতামত প্রদান।
  
  • উচ্চশিক্ষা প্রতিষ্ঠানসমূহকে গুণগতমান নিশ্চিতকরণ, অ্যাক্রেডিটেশন বিষয়ে উৎসাহিতকরণ এবং সক্ষমতা বৃদ্ধির লক্ষ্যে সেমিনার, ওয়ার্কশপ, প্রশিক্ষণ ও সম্মেলন আয়োজন করা।
  
  • কোয়ালিটি অ্যাসিওরেন্স মানদন্ডের যথার্থতা বিষয়ে গবেষণা কার্যক্রম পরিচালনা।
  
  • আন্তর্জাতিক পর্যায়ে গ্রহণযোগ্য কোয়ালিটি অ্যাসিওরেন্স নেটওয়ার্ক এবং অ্যাক্রেডিটেশন সংস্থাসমূহের সংগে সংযোগ রক্ষা করা।
  
  তথ্যসূত্র
  
  বহিঃসংযোগ
   
  
  বিষয়শ্রেণী:বাংলাদেশের সরকারি সংস্থা
  বিষয়শ্রেণী:ঢাকা ভিত্তিক সংগঠন
  বিষয়শ্রেণী:২০১৭-এ বাংলাদেশে প্রতিষ্ঠিত
title: বাংলাদেশ অ্যাক্রেডিটেশন কাউন্সিল